მარკო ტარდელი

მარკო ტარდელი (დ. 24 სექტემბერი, 1954, კარეჯინე) — იტალიელი ფეხბურთელი და მწვრთნელი. თამაშობდა ნახევარმცველის პოზიციაზე. სხვადასხვა დროს იცავდა „პიზას“, „კომოს“, „იუვენტუსის“, „ინტერის“, „სანქტ-გალენისა“ და იტალიის ეროვნული ნაკრების ღირსებას. იტალიის ხუთგზის ჩემპიონი, იტალიის თასის ორგზის მფლობელი, უეფა-ს თასის, თასების მფლობელთა თასის, უეფა-ს სუპერთასისა და ევროპის ჩემპიონთა თასის მფლობელი „იუვენტუსის“ შემადგენლობაში. 1982 წლის მსოფლიო ჩემპიონი, 1980 წლის ევროპის ჩემპიონატის, 1978 წლის არგენტინისა და 1986 წლის მექსიკის მსოფლიო ჩემპიონატების მონაწილე იტალიის ეროვნული ნაკრების შემადგენლობაში.
ითვლება თავისი დროის მსოფლიოს ერთ-ერთ საუკეთესო ფეხბურთელად და ერთ-ერთ უდიდეს იტალიელ ნახევარმცველად. გამოირჩეოდა მებრძოლი ხასიათით, თავდადებული თამაშითა და შეუპოვარი ბრძოლისუნარიანობით. თავისი დამაჯერებელი მოქმედებებითა და სტაბილური თამაშით, ყოველთვის საიმედო პარტნიორობას უწევდა თანაგუნდელებს. ტექნიკურად, ტაქტიკურად და ფსიქოლოგიურად მაღალ დონეზე მომზადებული, განსაკუთრებით სახიფათო ხდებოდა მეტოქეთათვის სატურნირო თვალსაზრისით გადამწყვეტ და პრინციპულ მატჩებში. თანაბრად ძლიერად მოქმედებდა როგორც შეტევაში, ასევე დაცვაში.
იტალიური ფეხბურთის წინაშე თვალსაჩინო დამსახურებისათვის, მის განვითარებასა და პოპულარიზაციის საქმეში შეტანილი განსაკუთრებული წვლილის, ასევე, სპორტული მიღწევების აღიარების ნიშნად 2015 წელს შეიყვანეს იტალიური ფეხბურთის დიდების დარბაზში.
კარიერა
საკლუბო კარიერა
მარკო ტარდელი ჩრდილოეთ ტოსკანაში, აპუანის ალპების აღმოსავლეთით მდებარე ლუკას პროვინციის კომუნა კარეჯინეში დაიბადა. მომავალი მსოფლიო ჩემპიონი ფეხბურთში პირველ ნაბიჯებს „სან-მარტინო დი პიზას“ მოკრძალებულ გუნდში დგამს. მისი პროფესიონალური კარიერა კი 1972 წლიდან, სერია C-ს მონაწილე საფეხბურთო კლუბ „პიზაში“ იწყება, რომლის შემადგენლობაშიც 41 შეხვედრაში თამაშობს და 4 ბურთი გააქვს. 1974 წელს სერია B-ს გუნდში — „კომოში“ ინაცვლებს, სადაც 36 მატჩში იღებს მონაწილეობას და ორჯერ იღებს მეტოქეთა კარს. მომდევნო სეზონიდან იტალიის ყველა დროის ყველაზე ტიტულოვან კლუბს — ტურინის „იუვენტუსს“ უერთდება, სადაც ათი სეზონის განმავლობაში თამაშობს. ტურინელთა რიგებში, საერთო ჯამში სერია A-ს 259 მატჩში გამოდის მოედანზე და 35 გოლის გატანას ახერხებს. გუნდთან ერთად ეროვნული ჩემპიონატების, თასის გათამაშებისა და საერთაშორისო საკლუბო ტურნირების ფარგლებში — თერთმეტი ტიტულის მფლობელი ხდება. ამის შემდეგ „ინტერში“ გადადის, სადაც სერია A-ს 43 შეხვედრაში მონაწილეობს (2 გოლი). საფეხბურთო კარიერას 1988 წელს შვეიცარიულ „სანქტ-გალენში“ ასრულებს.
სანაკრებო კარიერა
1976–1986 წლებში იტალიის ეროვნული ნაკრების ღირსებას იცავს, რომლის შემადგენლობაში 81 შეხვედრას ატარებს და 6 ბურთი გააქვს.
სტატისტიკა
სანაკრებო მატჩები
მსოფლიო ჩემპიონატებზე
ტარდელიმ მსოფლიო ჩემპიონატების 13 შეხვედრაში მიიღო მონაწილეობა და 2 გოლი გაიტანა.
მიღწევები
საკლუბო
იუვენტუსი
სერია A: 1976–77, 1977–78, 1980–81, 1981–82, 1983–84
იტალიის თასი: 1978–79, 1982–83
უეფა-ს თასი: 1976–77
უეფა-ს თასების მფლობელთა თასი: 1983–84
უეფა-ს სუპერთასი: 1984
ევროპის ჩემპიონთა თასი: 1984–85
სანაკრებო
იტალია
მსოფლიო ჩემპიონატი: 1982
ინდივიდუალური
უეფა-ს ოქროს საიუბილეო გამოკითხვა: №37
ფიფა-ს ნაკრების წევრი: 1979
ევროპის ჩემპიონატის სიმბოლური ნაკრების წევრი: 1980
ევროპის ნაკრების წევრი: 1982
იტალიური ფეხბურთის დიდების დარბაზის წევრი: 2015
ბიბლიოგრაფია
რესურსები ინტერნეტში
National Football Teams
Calcio.com
ForzaJuve.ru
WorldFootball.net
Juventus.Sportland24.ru
Internet Movie Database
სქოლიო
დაბადებული 1954
დაბადებული 24 სექტემბერი
იტალიელი ფეხბურთელები
სერია A-ს ფეხბურთელები
სერია B-ს ფეხბურთელები
პიზის ფეხბურთელები
კომოს ფეხბურთელები
იუვენტუსის ფეხბურთელები
მილანის ინტერის ფეხბურთელები
შვეიცარიის სუპერლიგის ფეხბურთელები
იტალიის ნაკრების ფეხბურთელები
1978 წლის მსოფლიო საფეხბურთო ჩემპიონატის ფეხბურთელები
მსოფლიო ჩემპიონები ფეხბურთში
1982 წლის მსოფლიო საფეხბურთო ჩემპიონატის ფეხბურთელები
1986 წლის მსოფლიო საფეხბურთო ჩემპიონატის ფეხბურთელები
1980 წლის ევროპის საფეხბურთო ჩემპიონატის ფეხბურთელები
იტალიელი ფეხბურთის მწვრთნელები
სერია A-ს მწვრთნელები
ჩეზენის მწვრთნელები
მილანის ინტერის მწვრთნელები
ბარის მწვრთნელები